Для таго, каб водныя артэрыі заставаліся ў рабочым стане, неабходна пастаянна падтрымліваць у парадку меліярацыйную сетку, своечасова абкошваць, падчышчаць дрэвава-хмызняковую расліннасць, бяліць і рамантаваць гідратэхнічныя збудаванні. Такія работы вядуцца з ранняй вясны да позняй восені. Сёння работнікі ПМС таксама ажыццяўляюць комплексны рамонт меліярацыйнага аб’екта “Багданаўскі”, які будзе здадзены ўжо ў чэрвені. Яны ачышчаюць каналы, разбіраюць бабровыя плаціны, што перашкаджаюць рабоце ўсёй сістэмы, адшукваюць і аднаўляюць пракладзеныя раней вусці.